club529205
Кече, ÿлÿрген айдыҥ 15-чи кÿнинде алтай калыктыҥ jарлу аргаачызы ла jондык ишчизи Геннадий Васильевич Бельбеков jада калган. Геннадий Васильевич калыгына тузалу jÿрерге амадаган,  ол амадузын ол бÿдÿрип салган. Ӱзе улуска тöс калада алтай атту, аш-курсакту "Чейне" кафе таныш. Качан да алты толыкту айылга тÿҥей jараш "Айран" кафеде анайда ок алтай аш-курсак, кÿÿ угулатан. Кöп jайалталу jерлештерине jöмöлтö берген, jондык иште турушкан.
Геннадий Васильевич кöп бала-барка азыраган, балдарын алтай кöгÿстÿ, тилдÿ болзын деп чыдаткан.

Группаныҥ администрациязы Геннадий Васильевичтиҥ билезине, тöрööн-тугандарына, нöкöрлöрине олорло теҥ карыкканын jетирет.